SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	Mgr. Mária Gajarová	
Znalosť cudzích jazykov:	Anglický jazyk	

2.	Zahraničná pracovná cesta

Štát / mesto:	Macedónsko/ Skopje	
Názov a adresa 
prijímajúcej organizácie:	Child & Youth Finance International 
Miesto konania konferencie: Hotel Alexandar Palace
Bul. Oktomvriska Revolucija br.15
1000 Skopje, Macedonia	
Účel cesty:	Third Regional CYFI meeting for Europe and Central Asia
Účasť na 3. ročníku regionálneho stretnutia Európy a strednej Ázie k téme finančnej gramotnosti detí a mládeže	
Spôsob financovania 
(kto hradí cestovné, pobytové náklady, iné výdavky):	Cestovné, poistenie, pobytové náklady, diéty a vreckové – hradené z prostriedkov MŠVVaŠ SR
Registračný poplatok 150 € – vzhľadom na to, že sa jednalo o štátnu inštitúciu nebolo potrebné uhrádzať účastnícky poplatok	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
1.10.2014	•	7:00 – 16:00, cesta z Bratislavy do Viedne s prestupom v Belehrade do Skopje
•	17:00, príchod do hotela Alexandar Palace
•	19:00 – 21:00, uvítací ceremoniál a zoznamovacia večera	
2.10.2014	•	Registrácia, slávnostné otvorenie guvernérom Národnej banky Macedónska, pár slov na úvod od zástupcov organizátorov podujatia
•	Téma Finančná spôsobilosť detí a mládeže: príklady dobrej praxe z rôznych regiónov a politické odporúčania
•	Prezentácia priebehu podujatia Global Money Week
•	Paralelné zasadnutia na témy Národné stratégie finančného vzdelávania detí a mládeže a integrácia finančného vzdelávania do učebných osnov, príklady školských bánk	
3.10.2014	•	Vyhodnocovanie vedomostí a zručností detí a mládeže v téme finančnej gramotnosti, prezentácia procesu a nástrojov hodnotenia a ich využitie pre tvorcov politík na národnej úrovni
•	Interaktívne workshopy na tému podpory podnikavosti mládeže a zvýšenia zamestnanosti mládeže
•	13:00, oficiálne ukončenie konferencie
•	13:00 – 22:00, cesta zo Skopje do Bratislavy	
4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
2.10.2014	Predstavitelia Ministerstva práce Dime Spasov a Ministerstva financií Zoran Stavreski z Macedónska prezentovali dosiahnuté úspechy v tematike finančnej inklúzie a vzdelávania.
Zakladateľka hnutia Child & Youth Finance International Jeroo Billimoria z Holandska predstavila úspechy a pokrok CYFI od advokácie ku konkrétnym akciám, ktoré sa uskutočnili za posledný rok.
V pléne vystúpili zástupcovia mládeže z regiónu Európy a strednej Ázie, ktorí pomenovali problémové oblasti, ktoré sa ich bezprostredne týkajú a bránia im napr. vo zvyšovaní finančnej spôsobilosti, získavaní finančného vzdelania a začatí vlastného podnikania.
V popoludňajšom bloku programu prezentovali príklady dobrej praxe a národné stratégie finančného vzdelávania v podmienkach vlastných krajín zástupcovia Macedónska, Portugalska, Poľska, Turecka, organizácie UNICEF a spoločnosti Master Card.	
3.10.2014	Koordinátorky finančného vzdelávania z Arménska a Veľkej Británie predstavili národné metodiky na meranie a vyhodnocovanie aktuálneho stavu vedomostí, zručností a postojov detí a mládeže v oblasti osobných financií.
Počas paralelných workshopov sa diskutovalo o témach systematickej podpory podnikania mladých ľudí, zvyšovania ich zamestnateľnosti, o tom, akú úlohu zohráva vo finančnom vzdelávaní súkromný bankový sektor a akým spôsobom by sa mal uskutočniť tréning učiteľov, ktorí sú zodpovední za finančné vzdelávanie. 	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Na základe nadviazanej spolupráce s medzinárodným hnutím CYFI - Child & Youth Finance International bude IUVENTA – Slovenský inštitút mládeže spolupracovať formou šírenia informácií prostredníctvom vlastnej dostupnej siete kontaktov. Počas podujatia „Fórum mládežníckych organizácií“ bude veľkým mládežníckym organizáciám predstavená možnosť participovať na celosvetovom podujatí Global Money Week. Prostredníctvom siete EuroDesk bude propagovaná podpora začínajúcich mladých podnikateľov cez portál Youth-Co. Informácie o CYFI iniciatíve budú sprostredkované kolegom v regiónoch ako námet na konzultácie najmä v súvislosti s grantovým programom Erasmus+, špecificky s kľúčovou akciou 2, ktorá sa zameriava na rozvíjanie a podporu strategických partnerstiev a budovanie kapacít.	

6.	Prehľad prinesenej dokumentácie a miesto jej uloženia 

Prinesená dokumentácia má informačný charakter a je uložená v IUVENTE – Slovenskom inštitúte mládeže.	

7.	Osobitne vyhodnotený očakávaný prínos ZPC 

ZPC bola pre mňa osobne veľmi obohacujúcou skúsenosťou, pretože som mala možnosť nadviazať cenné kontakty so zástupcami rôznorodých krajín a dozvedieť sa, akým spôsobom pracujú s témou finančnej gramotnosti. Prostredníctvom výmeny názorov a príkladov z rôznych krajín som nadobudla komplexnejší obraz o finančnej spôsobilosti detí a mládeže. Verím, že vybudované partnerstvá prispejú k zvýšeniu povedomia a komplexnejšiemu uchopeniu problematiky finančného vzdelávania v podmienkach SR.	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Informácie o zrealizovanej ZPC boli sprostredkované ústnym podaním riaditeľke Odboru podpory a rozvoja práce s mládežou, Mgr. Marcele Hajtmánkovej a riaditeľke Odboru mládeže MŠVVaŠ SR, Mgr. Eve Masárovej. O konferencií a aktivitách CYFI boli informovaní pracovníci Odboru podpory a rozvoja práce s mládežou počas porady oddelenia a pracovník zodpovedný na sieť EuroDesk.	

Súhlasím so zverejnením tejto správy na internete

Dátum:	11.10.2014	
Správu vypracoval
(meno a priezvisko, podpis):	Mgr. Mária Gajarová	
Správu schválil
(meno a priezvisko, podpis):